গত মঙ্গলবার রাতে গাড়িচাপায় মৃত্যুর পর কাফরুল থানায় মামলা হয়। কিন্তু চার দিনেও পুলিশ কাউকে গ্রেফতার করতে পারেনি। জব্দ করতে পারেনি গাড়িটিও। পুলিশের পক্ষ থেকে বলা হচ্ছে, সিসিটিভির ফুটেজ দেখে জড়িতদের শনাক্ত করা হবে। এছাড়া গাড়ির নম্বর প্লেট দিয়ে বিআরটিএ থেকে কাগজ সংগ্রহ করে জড়িতদের বিরুদ্ধে ব্যবস্থা নেয়া হবে। মামলার তদন্ত কর্মকর্তা কাফরুল থানার এসআই সুজন কর্মকার বলেন, আমরা তদন্ত করছি। তবে এখন পর্যন্ত কাউকে গ্রেফতার বা গাড়িটি জব্দ করা সম্ভব হয়নি।